品秩

品秩（粵語拼音：ban2 dit6），或者叫做品位（粵語拼音：ban2 wai6），係官僚制度當中，用嚟定義官階既大細，同埋俸祿既多少既級化／量化方法。喺東亞地區當中，從有文獻記載既資料嚟睇，中國好可能係最先用品秩去定朝廷官員既官品同俸秩既，之後傳到東亞既其他國家，例如朝鮮半島同日本，亦都傳到東亞既其他國家，例如越南。

周朝官員既品級
周朝既官爵分為九等，叫做「九命」；最高級既係「九命」，最低級既係「一命」。根據《周禮·春官·典命》既記載：上公「九命」叫做「伯」（伯既意思係管領一個封國或者封地既長官），例如周公旦（即係我哋成日講發夢見嗰個「周公」，又叫周文公，佢係周文王既第四仔，佢既封國係魯國，首都喺曲阜，不過佢可能從來都無去過，由佢既大仔伯禽去管治，自己留喺鎬京同召公奭一齊輔佐天子）、召公奭等；侯、伯「七命」，例如：晉侯燮（姬姓，名燮，西周諸侯國晉國既第二任統治者，係周成王既侄仔，因為佢原本既封國係唐，所以又叫「唐伯」，佢繼位之後改國號做「晉」）、吳太伯、魏文侯等； 子、男「五命」，例如：楚王熊繹（羋姓，熊氏，名繹，楚國俾周成王分封之後既第一代國君，受封做楚君，賜「子」爵，封地五十里）；五命以上既係諸侯，有自己既諸侯國，佢哋既國家、宮室、車旗、衣服、禮儀都根據佢哋俾周王室冊封既級別（命數）而定。
周朝天子對唔同級別既命官，有唔同既授命儀式，叫做「九儀」或者「九儀之命」。根據《周禮·春官·大宗伯》所講：「以九儀之命正邦國之位：壹命受職，再命受服，三命受位，四命受器，五命賜則，六命賜官，七命賜國，八命作牧，九命作伯」
《周禮·春官·典命》亦都話：「王之三公八命，其卿六命，其大夫四命」，呢啲周王既三公、卿、大夫都係周王既臣；「公之孤四命」（註：「孤」係古代既官名，喺三公之下），「公、侯、伯之卿三命」，例如：管仲（姬姓，管氏，字仲，係齊國既下卿），大夫二命，士一命；子、男之卿二命，大夫一命，士不命。
而《禮記·王制》話：「大國之卿，不過三命；下卿再命，小國之卿與下大夫一命」，意思係大國既卿最高只可以係三命，下卿二命；小國既卿同下大夫係一命。呢啲命數同《周禮》有啲輕微既唔同。

周朝既官秩
《禮記·王制》話：「王者之制祿爵，公侯伯子男，凡五等。諸侯之上大夫卿，下大夫，上士，中士，下士，凡五等」，意思係周天子分封出嚟既禄爵有五等，分別係公、侯、伯、子、男；而諸侯國既國君既下級官員，亦都係有五等，分別係上大夫卿、下大夫、上士、中士、下士。註：禄爵既禄係指「祿米」同埋其他實物收入，例如：布；爵係正式既官職。
《禮記·王制》亦都話：「天子之田方千里，公侯田方百里，伯七十里，子男五十里。不能五十里者，不合於天子，附於諸侯曰附庸。天子之三公之田視公侯，天子之卿視伯，天子之大夫視子男，天子之元士視附庸」，意思係周天子既自留地有千里，公侯既封地係百里，伯既封地係七十里，子男既封地係五十里。無五十里既，唔適合做天子既臣子，就依附喺諸侯做佢哋既附庸。天子既三公，佢哋既封地同公侯一樣，天子既卿同伯一樣，天子既大夫同子男一樣，天子既元士同附庸一樣。
以田地為主，亦有俸祿，高官俸祿係低級官員既二三十倍，而諸侯係高官既十倍。
三國時代以前，官僚體系並無用品嚟做等級既區分，而係用秩（俸祿既多少）嚟定義官階既高低。

兩漢、三國時代
兩漢同埋三國時代既品秩係用俸祿既石數嚟做區分標準，但係嗰啲數字唔係真實既俸祿收入，而只係一個大致上既等級，有嚟區分官位既大細。
從上到下，官員既官秩等級有：萬石、中二千石、二千石、比二千石、千石、比千石、八百石、比八百石、六百石、比六百石、五百石、比五百石、四百石、比四百石、三百石、比三百石、二百石、比二百石、一百石、斗食、佐史。
註：清朝道光年間，魏崧寫既《壹是紀始·卷六》「官祿米數，始於周。俸祿半穀半錢，始於漢。俸全用錢，始於唐」，意思係從周朝開始，官員出糧係用米數嚟分既，叫做「祿米」；漢朝開始，官員出糧改成半穀半錢既俸祿制，即係有實物既「祿米」，亦都有「俸錢」(又叫做「俸銀」）；去到唐朝開始，官員出糧方式又再改，改成偏重於「俸」，即係以「俸錢」為主。
東漢初期，官員既實際俸祿係「半穀半錢」，每個月萬石三百五十斛，中二千石百八十斛，二千石百二十斛，比二千石百斛，千石八十斛，六百石七十斛，比六百石五十斛，四百石四十五斛，比四百石四十斛，三百石亦係四十斛，比三百石卅七斛，二百石卅斛，比二百石廿七斛，一百石十六斛，斗食十一斛，佐史八斛。另外，史書亦都有「真二千石」呢個詞語，佢既地位同概念，有一定既爭議性。
南宋徐天麟寫既《西漢會要·卷三十七·職官七》「秩祿萬石〈（穀，月三百五十斛）〉太師、太傅、太保 …… 」，意思係漢代常見既官員品秩之中，三公係中央最高既榮譽職位，秩萬石；九卿第二，係中二千石；太守（郡既首長），係二千石，縣令（大縣既首長）係一千石，縣長（小縣既首長）係四百石或者三百石，負責監察各郡縣既刺史係六百石。同時，亦有官吏因為表現優異，喺唔提升官職既情況下提升俸祿。

魏晉南北朝
曹魏實施九品官人法之後，起先係品秩並行既，後嚟就「品」漸漸取代咗「秩」，只用官品嚟做官階高低既代表。

北周时期
南北朝既北周跟返以前既《周禮》，設置咗北周六官（天官冢宰、地官司徒、春官宗伯、夏官司馬、秋官司寇、冬官司空），喺公元556年（西魏恭帝三年正月），作九命之典，將「九品」改返做「九命」，將第一品叫做九命，第九品叫做一命。九品制原本既各品都有正從，北周制度改成喺每命前加正命，變成：正九命、九命、……、正一命、一命。
隋文帝建立隋朝後，廢北周六官，同埋九命制，創立咗三省六部制，恢復咗九品制。

唐朝
唐朝既官分為流內官，同埋流外官，其中流內官指既係喺九品三十階內既職官，流外官則係喺九品之外既官。
九品三十階內容如下：
九品三十階內容如下：
正一品 從一品
正二品 從二品
正三品 從三品
正四品上 正四品下 從四品上 從四品下
正五品上 正五品下 從五品上 從五品下
正六品上 正六品下 從六品上 從六品下
正七品上 正七品下 從七品上 從七品下
正八品上 正八品下 從八品上 從八品下
正九品上 正九品下 從九品上 從九品下

宋朝
主條目：北宋官制同南宋官制
宋神宗定九品十八階。

中華民國
主條目： 中華民國公職人員
中華民國職官分為特任、簡任、薦任、委任四級，外加約聘僱人員。簡薦委任內，仍有細分。
依據警察人員人事條例、陸海空軍軍官士官任官條例、陸海空軍軍士官等官階與公務人員對照表、警察人員與一般行政人員及技術人員相互轉任官等官階（職等）及相當俸級之俸額俸點轉敘對照表：
一般公務人員分為十四個職等（前者為官等、後者為職等，數字越大官位越大）：委任一職等到委任五職等、薦任六職等到九職等、簡任十職等至簡任十四職等、再上去為特任官（官派）既公務人員
約聘僱人員：屬於廣義上既公務人員，因為唔需要經過國家考試選拔，所以未被「銓敘」，而唔屬於真正既公務員。註：「銓敘」既銓係權衡既意思，敘係序列既意思，「銓敘」係指權衡公務人員既任用資格同條件，序列公務人員既等級同俸給；根據「中華民國憲法增修條文」第6條第1項第2款規定，公務人員既「銓敘」係考試院掌管既事。約僱人員門檻較低，主要處理一般既事務。學歷條件依照個別職缺既資格而定，從事委任五職等以下既職務，一般需要有國中至專科以上學歷。因應業務需要，以發展科學技術，或執行專門性之業務，或專司技術性研究設計工作，非機關現有人員所能擔任者為限，從事薦任六至十三職等既職務，約聘人員既學歷條件依照該職缺既資格須有學士至博士學歷。同正式公務員一樣有考核、升級、淘汰制度。
軍方公務人員分為將官、校官、尉官、士官（士官長既官等屬士官）四個軍官官等：一級上將（已無在任官）、二級上將、中將、少將、上校、中校、少校、上尉、中尉、少尉、（士官）：一等士官長、二等士官長、三等士官長、上士、中士、下士
警察人員分為（前者為官等、後者為職等，數字小者為官位居大）：警監有五個職等（警監特階、警監一階到四階）、警正有四個職等（警正一階到四階）、警佐有四個職等（警佐一階到四階）

中華人民共同國
中華人民共和國黨政幹部既級別，從最高中共中央政治局常委既國家級正職（正國級）到最低既辦事員。

律令制
日本喺大寶律令之後，仿傚唐朝既九品三十階既官員品位制度，喺律令制之下劃分官位。佢哋既官階總共係九位三十階，但係親王、內（女）親王又例外，分為一至四品，無分正從上下。日本無散官，所以直接以品秩作為官銜既一部分。正從五位以下既職官，又按照任職地點再分為內（京中）、外（諸國）位。內位八位以上由朝廷降敕頒授、初位以下由太政官頒授，外位既八位以下就由太政官頒授。另外，如征夷大將軍等既臨時官職，並無一定品秩。
正一位：多數係過世後所追贈。
從一位：太政大臣（だいじょうだいじん／だじょうだいじん），相當於唐制既「相國」、「太師」。
正二位：左大臣、右大臣
從二位：內大臣、藏人別當
正三位：大納言
從三位：中納言、近衛大將、太宰帥
正四位：中務卿，上階。七省卿，下階。參議（無固定品秩，出於臨時恩典）
從四位
正五位
從五位
正六位
從六位
正七位
從七位
正八位
從八位
大初位（正九位）
少初位（從九位）